OzLabs/hebrew-wiki-articles huggingface dataset:
לימור עציוני

לימור עציוני (נולדה ב-1971) היא עורכת דין ישראלית, פרופסור חבר בבית הספר למשפטים במרכז האקדמי שערי מדע ומשפט.

==ביוגרפיה==
בשנת 1997 סיימה תואר ראשון במשפטים מטעם האוניברסיטה העברית והוסמכה כעורכת דין. שנתיים מאוחר יותר השלימה תואר שני בתחום מטעם האוניברסיטה העברית ובשנת 2007 השלימה לימודי דוקטורט, שעסק בנושא "נשים בגירות קרבנות גילוי עריות בילדות – ההיבט המשפטי", גם הוא בפקולטה למשפטים באוניברסיטה העברית. לימור עציוני מתמחה במשפט הפלילי ושימשה כמרצה במכללות ואוניברסיטאות שונות בישראל ובהן האוניברסיטה העברית, המרכז האקדמי למשפט ולעסקים, המכללה למנהל והמרכז האקדמי שערי מדע ומשפט. בשנת 2019 הצטרפה כעמיתת מחקר אורחת בתוכנית לביטחון סייבר של המכון למחקרי ביטחון לאומי. בשנת 2020 הוענק לה תואר פרופסור חבר על ידי המועצה להשכלה גבוהה בישראל.

==ספריה==
* [https://www.nevo.co.il/Content/Safrut/TableOfContents/ezioni/ גילוי עריות], הוצאת נבו, יוני 2009
* רצח ילדים בידי הוריהם, הוצאת נבו, יוני 2016
*[https://www.nevo.co.il/Content/Safrut/TableOfContents/limor-e/ נוער במשפט הפלילי], הוצאת נבו, יוני 2019
<div class="mw-content-ltr">
*[https://rowman.com/ISBN/9781793615398/Unsafe-Home-Child-Harming-within-the-Family Unsafe home - child harming within the family], Lexington books an imprint of the Rowman & Littlefield Publishing Group. Inc, October 2020
*[https://www.worldscientific.com/worldscibooks/10.1142/11793 Cybersecurity and Legal-Regulatory Aspects], World Scientific, January 2021
</div>

== קישורים חיצוניים ==
* 
* [https://mishpat.ac.il/דר-לימור-עציוני/ קורות חיים], באתר המרכז האקדמי שערי מדע ומשפט.
;מכתביה
* .
* [https://www.inss.org.il/he/wp-content/uploads/sites/2/2019/01/עציוני.pdf גניבת זהויות וחשיפה לתוכן פוגעני – סיכונים לבני נוער ברשת], סייבר, מודיעין וביטחון, כרך 2, גיליון 3, דצמבר 2018.
* 
* .

== הערות שוליים ==

קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:סגל המרכז האקדמי שערי מדע ומשפט
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1971
קטגוריה:ישראלים שנולדו ב-1971
אנדרה הלר

אנדרה הלר (בגרמנית: André Heller; נולד ב-22 במרץ 1947 בווינה) הוא אמן, סופר, משורר, זמר, פזמונאי, שחקן ובמאי יהודי-אוסטרי.

== ביוגרפיה ==
הלר נולד בווינה בשם "פרנסיס צ'ארלס ז'ורז' ז'אן אנדרה הלר-הוארט", למשפחה יהודית עשירה, יצרנית הממתקים גוסטב ווילהלם הלר. כמעט מדי יום ביומו בילה בקפה חוולקה שם פגש כותבים וביניהם פרידריך טורברג, ה 'ארטמן, אליאס קנטי, וכן הנס וייגל והלמוט קואטינגר, ושיתף איתם פעולה. הוא למד משחק אצל הנס ויגל ואחותו אלפרידה אוט.

הלר כותב פרוזה, שירה ופזמונים מאז 1964. את הפנימיה הישועית בה למד עזב זמן קצר לפני תום הלימודים. בין השנים 1965 ל -1967, היה שחקן בתיאטרון האוונגרד הווינאי.

בשנת 1967 הוא ייסד את תחנת הרדיו האוסטרית Hitradio Ö3. שנה לאחר מכן, בשנת 1968 הוציא אלבום ראשון עם שיריו שכלל לחנים וינאים וג'אז. התפרסם בעקבות אלבומו השני אותו הוציא בשנת 1971 בשם Platte . עבד עם אסטור פיאזולה, האברד, צ'קה קאן ועודו, שיתף פעולה עם מיטב הזמרים והמוזיקאים, כולל הלמוט קואלטינגר ד' הופמן ופיטר וולף. בין השנים 1970–1984 היה נשוי לאריקה פלוהר, שגם בצעה חלק משיריו. מאוחר יותר עסק בתיאטרון במקביל לקריירה שלו. הוא שיחק במספר סרטים והפקות תיאטרון, כמו גם בפרויקטים משלו. הלר ייסד את "קרקס רונקלי" ואת "סברובסקי קריסטוולטן", יצר פסלים ל"מונדיאל 2006" בגרמניה ועבד על פרויקטים ברחבי העולם במדינות כמו: הודו, ישראל, מרוקו, הונג קונגויפן.

== קישורים חיצוניים ==

* 

* [http://www.third-ear.com/Title/26395/Blind+Spot+Hitler's+Secretary Blind Spot: Hitler's Secretary], באתר "האוזן השלישית"
*/ 

== הערות שוליים ==

קטגוריה:אמנים אוסטרים
קטגוריה:אוסטרים שנולדו ב-1947
גביע המדינה בכדורסל 1978/1979

גביע המדינה בכדורסל לעונת 1978/1979 היא התחרות ה-19 מאז היווסדו של המפעל.

מכבי תל אביב זכתה בגביע המדינה ה-16 בתולדותיה, לאחר ניצחון בגמר על הפועל רמת גן.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל יגור
|73-74
|בית"ר תל אביב
|-
|הפועל חיפה
|65-95
|מכבי חיפה
|-
|מכבי תל אביב
|60-113
|הפועל מעוז חיים בקעת בית שאן
|-
|הפועל תל אביב
|63-116
|הפועל גת
|-
|הפועל רמת גן
|68-106
|מכבי נתניה
|-
|הפועל חולון
|68-97
|אליצור פתח תקווה
|-
|הפועל ירושלים
|77-85
|בית"ר ירושלים
|-
|הפועל עפולה/יזרעאל
|104-110
|הפועל כפר גלעדי
|-
|הפועל יגור/העמק
|76-90
|מכבי קריית מוצקין
|-
|מכבי דרום תל אביב
|69-86
|הפועל שער הנגב
|-
|הפועל גן שמואל
|60-87
|מכבי טבריה
|-
|אליצור תל אביב
|83-97
|הפועל באר שבע
|-
|מכבי רמת גן
|79-92
|הפועל אור יהודה
|-
|הפועל מעגן מיכאל
|62-76
|הפועל אריה תל אביב
|-
|הפועל קריית חיים
|53-55
|הפועל גבעת ברנר
|-
|מכבי פתח תקווה
|0-2 (טכני)
|מכבי הר הכרמל
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל עפולה/יזרעאל
|90-70
|מכבי תל אביב
|-
|הפועל גן שמואל
|66-64
|הפועל תל אביב
|-
|הפועל חולון
|74-103
|מכבי דרום תל אביב
|-
|מכבי רמת גן
|89-94
|אליצור תל אביב
|-
|הפועל ירושלים
|100-78
|הפועל חיפה
|-
|הפועל יגור
|82-84
|הפועל מעגן מיכאל
|-
|הפועל יגור/העמק
|68-104
|מכבי פתח תקווה
|-
|הפועל קריית חיים
|113-80
|הפועל רמת גן
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|59-88
|הפועל חיפה
|-
|הפועל יגור/העמק
|51-73
|הפועל יגור
|-
|הפועל תל אביב
|94-113
|מכבי רמת גן
|-
|הפועל רמת גן
|87-113
|הפועל חולון
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|51-99
|הפועל יגור/העמק
|מיקי ברקוביץ' ואולסי פרי 23 כ"א / עירא הררי 21
|-
|הפועל רמת גן
|73-90
|הפועל תל אביב
|סטיב שלכטר 30 / בארי לייבוביץ' 26
|}

== הגמר ==
מכבי תל אביב זכתה בתואר ה-16 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/107 עמודים 210-213]
* מרדכי רוזבלום, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1979%2F04%2F10&id=Ar03307&sk=2C5A800F הגביע נשאר בת"א - לצמיתות], מעריב, 10 באפריל 1979

== הערות שוליים ==

קטגוריה:1978 בישראל: ספורט
קטגוריה:1979 בישראל: ספורט
קטגוריה:תחרויות כדורסל ב-1978
קטגוריה:תחרויות כדורסל ב-1979
קטגוריה:עונות בגביע המדינה בכדורסל
טטיאנוס

טטיאנוס (ביוונית עתיקה: Τατιανός; בסורית: ܛܛܝܢܘܣ; 120–180 לערך) היה אחד מאבות הכנסייה של הנצרות לפני ועידת ניקיאה. ספרו החשוב ביותר, דִיאַטֶסָרוֹן ("דרך הארבעה"), הוא חיבור המשלב את כל ארבע הבשורות של הברית החדשה לטקסט אחד. טקסט זה היה כתב הקודש המרכזי של הכנסייה הסורית והכנסייה האשורית עד המאה השישית, אז הוחלף על ידי הפשיטתא.

== תולדות חייו ==
בספרו Oratio ad Graecos ("איגרת ליוונים") כתב שנולד באשור. ככל הנראה מדובר על ממלכת חדייב, בשטח סוריה על גדות הפרת. הוא לא נולד כנוצרי, והכיר את הנצרות רק בביקורו ברומא, שם נטש את אמונותיו הפגניות והיה לתלמידו של יוסטינוס מרטיר. לא ידוע הרבה על טטיאנוס לאחר מותו של יוסטינוס ב-165. ידוע כי הקים בית ספר לפילוסופיה נוצרית. אירנאיוס מעיר כי טטיאנוס הודח מהכנסייה בשל נטייתו לסיגוף והיותו חסיד של הגנוסטיקאי ולנטינוס. ברור שעזב את רומא ועבר לאלכסנדריה (שם אולי היה מורו של קלמנס מאלכסנדריה שלמד אצל "אשורי") או יוון. אפיפניוס מסלמיס כותב שטטיאנוס ייסד בית ספר במסופוטמיה שהשפעתו הגיעה עד אנטיוכיה, קיליקיה ופיסידיה. התאולוגיה של טטיאנוס השפיעה על גיבוש הכנסייה הסורית ותפוצתה.

== קישורים חיצוניים ==

* [http://www.newadvent.org/cathen/14464b.htm טטיואנוס], ערך באנציקלופדיה הקתולית
* [http://syriaca.org/person/771 ערך במילון הביוגרפי של הכנסייה הסורית]
* [https://www.catholicculture.org/commentary/articles.cfm?id=646 Church Fathers: The Other Greek Apologists] By Thomas V. Mirus
* [https://web.archive.org/web/20140222174428/http://www.ccel.org/ccel/schaff/anf09.iv.html תרגום לאנגלית של הדיאטסרון], Ante-Nicene Fathers vol. IX
* [http://earlychristianwritings.com/text/tatian-address.html תרגום לאנגלית של "איגרת ליוונים"]
* 

==הערות שוליים==

קטגוריה:נצרות מזרחית קדומה
קטגוריה:אבות הכנסייה
קטגוריה:אשורים
קטגוריה:ילידי 120
קטגוריה:נפטרים ב-180
MZKT-74135

MZKT-74135 (ברוסית: МЗКЦ-74135) הוא מוביל טנקים מתוצרת MZKT (Минский завод колёсных тягачей, מפעל הגוררים הגלגליים של מינסק) המיוצר בבלארוס משנת 1997 ועד היום.

הגורר מסוגל לגרור מטען של עד 130 טון: שני טנקים או טנק ושני נגמש"ים יחד. הוא מצויד בהנעה לכל הגלגלים ותוכנן במיוחד לפעולה במזג אוויר מדברי.

בשנת 2002 נבנו מדגם ה-"MZKT-74135" דגמים משופרים, ומודרניים יותר, שיוצאו לאיחוד האמירויות הערביות. יוצאו 39 יחידות, אשר הורכבו בהם מנועי דיזל המפיקים 585 כ"ס, ותיבות הילוכים אוטומטיות "אליסון" מסוג "M6610AR".

=="MZKT-74135"==
 
* הנעה: 8x8.
* צוות: נהג + 8 אנשי צוות (לחלופין: 4 מושבים + 2 מקומות שינה).
* טווח נסיעה: 600 קילומטר.
* סיבוב מעגל - 32 מטר.
* מטען: 2 טנקים או טנק ו-2 נגמ"שים לחימה.
* שיפוע (פריקה משולבת) - 25%.
* מדרון צדדי - 30%.
* מרווח גחון - 0.45 מטר.
* מעבר תעלה ~ 1.8 מטר.
* מיזוג אוויר - בקבינה.
* גובה גלגל רזרבי - 1,970 מילימטר.

== תמונות ==
<gallery mode="packed" heights="130">
קובץ:Belarus-Volot Transporting T-72-2.jpg | דגם "MZKT-74135"
קובץ:MZKT truck 04.JPG | דגם "MZKT-74135"
קובץ:MZKT truck 03.JPG | דגם "MZKT-74135"
קובץ:MZKT truck 02.JPG | דגם "MZKT-74135"
</gallery>

==ראו גם==
* מוביל טנקים

==קישורים חיצוניים==

* 

==הערות שוליים==

קטגוריה:משאיות
קטגוריה:ציוד מכני הנדסי
קטגוריה:תובלה צבאית
קטגוריה:משאיות סמי-טריילר
איבראן

איבראן (בהונגרית: Ibrány) היא עיר במחוז סבולץ'-סטמאר-ברג שבמזרח הונגריה.

איבראן הפכה מכפר לעיר רשמית בשנת 1993.

==יהודי איבראן==
יהודים ראשונים בעיר החלו להתיישב במחצית השנייה של המאה ה-18. רובם התפרנסו מחקלאות על גבי האדמה הפורייה באזור וכן מטחנת קמח שהייתה שייכת ליהודים, מפעל לייבוש צמחי מרפא, מחלבה ובית חרושת למלט. הקהילה החלה לקום בתחילת המאה ה-19 והייתה בתחילה כפופה לקהילה שבטיסאברצל () אך בהמשך החלה לפעול בנפרד כקהילה אורתודוקסית והקימה גם חברה קדישא, בית כנסת ומוסדות חינוך.

בתקופת הטרור לבן בין השנים 1919 ל-1921 עונו כמה מיהודי המקום על ידי פורעים. בשנת 1930 נמנו בקהילת איבראן 235 יהודים.

האנטישמיות החלה להיות מורגשת בעיר בשנת 1938 ובשנת 1940 ברחו מהעיר כמה משפחות יהודיות בעקבות גילויי אנטישמיות. בשנת 1942 נעצרו ארבע משפחות יהודיות בטענה שהן ללא אזרחות הונגרית בתוקף וגורשו לקמניץ-פודולסקי.

בשנת 1944 לאחר כניסת הצבא הגרמני להונגריה הועברו יהודים אחדים כבני ערובה לנירג'האזה, אחרים נעצרו ועקבותיהם נעלמו. לאחר חג הפסח רוכזו שאר יהודי איבראן בחצר בית הכנסת, משם הובלו לגטו נירג'האזה ולבסוף שולחו למחנה ההשמדה באושוויץ.

לאחר מלחמת העולם השנייה חזרו לעיר כ-20 יהודים. הם מצאו את בניין בית הכנסת שדוד ומחולל ומבית העלמין הישן נגנבו מצבות. ניסיון לחדש את חיי הקהילה נכשל והיהודים עזבו את המקום.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|30
|
|-
|1880
|201
|2,847
|-
|1910
|174
|
|-
|1920
|196
|
|-
|1930
|215
|
|-
|1941
|232
|7,043
|-
|}

==ערים תאומות==
* 
* 
* 
* 
* 
* 

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA150#v=onepage&q=Nyírderzs&f=false איבראן] בפנקס הקהילות הונגריה, עמוד 150–151
*איבראן', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 26. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
רעידת האדמה בשארם א-שייח' (1969)

רעידת האדמה בשארם א-שייח' בשנת 1969 הייתה רעידת אדמה אשר התרחשה בחצי האי סיני ב-31 במרץ 1969 בשעה 09:15:52 (זמן מקומי), בעוצמה 6.6 בסולם מגניטודה לפי מומנט. המוקד של רעידת האדמה היה סמוך לאי שדואן, דרומית מערבית לשארם א-שייח', במפגש של ים סוף ומפרץ סואץ. לפחות 2 בני אדם נהרגו ברעידת האדמה וכ-15 בני אדם נפצעו.

== נזקים מרעידת האדמה ==
רעידת האדמה השפיעה במיוחד על האיים הסמוכים טאווילה וגובל, הפילה על הקרקע אנשים שהיו קרובים למוקד רעידת האדמה, וגרמה במקרים רבים להתמוטטות סלעים באזור שדואן, אך משום שהאיים אינם מאוכלסים לא נגרם נזק ממשי, למעט כמה שברים מסוימים במגדלור "שאכר". בעיר ע'רדקה נוצרו שברים קירות של תחנות כוח עשויה מבטון מזוין, והטיח נסדק בשני בתי מלון. נזק דומה נראה גם מצפון במנזר סנטה קתרינה בשארם א-שייח' (שבה מרבית האנשים התקשו לעמוד במהלך רעידת האדמה) נוצרו סדקים בקירות, חפצים נפלו מהמדפים, ורהיטים נעו או התהפכו. שדות הנפט אשר בקרבת חופי מפרץ סואץ לא נפגעו.

רחוק יותר ממוקד רעידת האדמה הנזק היה קל בלבד, או שלא היה שום נזק, אם כי הוא הורגש במיוחד בערי הנמל סאפאג'ה וקוסייר, וממערב בקינא. באסיוט נהרסו בית ומסגד, ובבני סויף נפגעו מספר בתים. בקהיר תושבים רבים ברחו לרחובות, בית אחד נהרס, כעשרה בתים נוספים נפגעו, ובחמישה בתים היו פצועים, אך רעידת האדמה הורגשה רק על ידי כמה אנשים צפונית לאלכסנדריה.
==קישורים חיצוניים==
* 
* 
* 
* ; 
* ; 

==הערות שוליים==

קטגוריה:רעידות אדמה ב-1969
קטגוריה:סיני: היסטוריה
קטגוריה:1969 במצרים
1969
1969
1969
אלכסנדר לבייקין

אלכסנדר איוונוביץ' לבייקין (ברוסית: Александр Иванович Лавейкин; ) הוא קוסמונאוט סובייטי-רוסי שטס לחלל כחבר צוות תחנת החלל מיר.

==קורות חיים==
אלכסנדר לבייקין נולד במוסקבה למשפחת גיבור ברית המועצות, גנרל בחיל האוויר הסובייטי. לאחר סיום בית הספר הוא התחיל לימודי הנדסה באוניברסיטה הטכנית הממלכתית של מוסקבה ע"ש באומן. בשנת 1974 לאחר סיום הלימודים הוא התחיל לעבוד בתאגיד הטילים והחלל אנרגיה.

בשנת 1978 אלכסנדר לבייקין התקבל ליחידת הקוסמונאוטים והחל הכנות לטיסה לחלל.

בשנים 1987 אלכסנדר לבייקין שוגר לחלל בחללית סויוז TM-2 לצד יורי רומננקו. החללית התחברה לתחנת החלל מיר. אלכסנדר לבייקין שהה בחלל 174 ימים כחבר משלחת מס' 2 לתחנת החלל מיר. במהלך תקופה זו הוא ביצע מספר מחקרים ו-3 פעמים פעילות חוץ רכבית. בעקבות בעיות לב שהתגלו חזר לכדור הארץ לפני המועד המתוכנן. בהמשך התברר שמצבו תקין והוא המשיך הכנות לטיסות המשך.

בשנת 1994 אלכסנדר לבייקין עזב את יחידת הקוסמונאוטים והתחיל לעבוד במוזיאון החלל הרוסי.

==קישורים חיצוניים==

* [http://www.spacefacts.de/bios/cosmonauts/english/Laveykin_Aleksandr.htm תקציר נתונים באתר ספייספאקטס]
* [http://www.astronautix.com/l/laveykin.html נתונים מאנציקלפדיית החלל]
* [https://www.gctc.ru/main.php?id=1109 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=2015 ביוגרפיה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:רוסים שנולדו ב-1951
הכאב הזה

הכאב הזה הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור באוקטובר 1986, כסינגל השלישי מתוך האלבום, על ידי חברת התקליטים הד ארצי.

השיר הגיע למקום הראשון במצעד של רשת ג'.

== רקע וכתיבה ==
השיר נכתב על ידי עפרה חזה, הולחן על ידי חזה ויזהר אשדות והופק על ידי אשדות. בשנת 2007, הקליטו עברי לידר ונינט טייב גרסה מחודשת של השיר. גרסתם זכתה להצלחה רבה, ואף נכללה באלבום המחווה קול הנשמה: שרים עפרה חזה, שיצא בשנת 2018, עבור חזה.

השיר זכה לגרסה אנגלית, "My Aching Heart", שנכלל באלבום "Shaday".

ב-5 באפריל 2000, יצא אלבום האוסף מנגינת הלב, בו נכלל השיר.

== וידאו קליפ ==
הווידאו קליפ המלא של השיר פורסם לראשונה ליוטיוב ב-28 בפברואר 2010. בווידאו קליפ, ניתן לראות את עפרה חזה שרה באולם שקירותיו מכוסים בתמונות לצד נגני ליוויי, מתופף, קלידים וגיטריסט.

נכון ל-21 בינואר 2019, מונה הצפיות של הקליפ עומד על כ-150 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
עליסה בארץ הפלאות (סרט, 1988)

עליסה בארץ הפלאות (באנגלית: Alice in Wonderland) הוא סרט פנטזיה מונפש אוסטרלי לילדים משנת 1988, המבוסס על הספר "הרפתקאות אליס בארץ הפלאות" שכתב לואיס קרול. הסרט בוים על ידי ריצ'רד טרואבלוד, נכתב על ידי פול לידון והופק על ידי רוז פיליפס, כאשר הפקת הסרט נעשתה באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1988 בדיבוב אנגלי. בישראל הסרט הופץ לראשונה בדיבוב לעברית בשנת 1990, ובפעם נוספת בדיבוב שונה בשנת 1997. אורך הסרט הוא כ-51 דקות, ושפת המקור שלו היא אנגלית (הסרט דובב לשפות נוספות, ביניהן עברית ואיטלקית).

בשונה מסרטים אחרים של אולפני ההנפשה ברבנק, בסרט היה רק שיר נושא מקורי אחד, אותו הלחין מארק איסקס. שנה לפני הפצת הסרט, חברת ההפקה הפיצה את הסרט "אליס מבעד למראה", אשר מבוסס על הספר "מבעד למראה ומה אליס מצאה שם" המשמש כספר המשך ל"הרפתקאות אליס בארץ הפלאות".

זכויות היוצרים של הסרט כיום נמצאות בבעלות Pulse Distribution and Entertainment, ומנוהלות על ידי חברת NuTech Digital.

== תקציר העלילה ==
הסרט מספר על עליסה, ילדה היושבת לבד ליד הנהר וקוראת ספר עד שהיא מחליטה שהיא לא מסוגלת לקרוא עוד ומפסיקה. שהיא מפסיקה לקרוא היא משתעממת ומרגישה שנאה למקום בו היא נמצאת. פתאום, מופיע ארנב לבן שמחזיק שעון כיס, עליסה ראתה אותו ורצה אחריו. עליסה רצה בסקרנות אחרי הארנב הלבן, ומוצאת את עצמה נופלת לתוך בור. אחרי נפילה ארוכה, עליסה הגיעה לארץ הפלאות, ארץ בה יש הרבה דברים שונים. בארץ הפלאות עליסה פוגשת אנשים רבים, ועוברת חוויות שונות ומשונות.

== דמויות ומדבבים ==
=== מדבבים מקוריים ===
* אוליביה מרטין - עליסה
* פיליפ הינטון
* מויה או'סאליבן - מלכת הלבבות
* קית סקוט - הכובען המטורף
* פול ג'ונסטון

=== מדבבים בעברית ===
==== מדבבים בעברית בשנת 1990 ====
דיבוב זה בוים על ידי ניקו בר, והופק על ידי שרון מלמד.
* שרון מלמד - עליסה / דמויות שונות
* אבי פניני - השפן הלבן / הזחל / ארנב האביב / הכובען המטורף / מלכת הלבבות / ביל / דמויות שונות

==== מדבבים בעברית בשנת 1997 ====
דיבוב זה בוים על ידי יסמין גמליאל, והופק על ידי עוזי פוקס, סאלי אמיגה וענבר שטגר עזרא.
* טליה ברקאי - עליסה
* עמי מנדלמן - קולות רקע
* יואב בר-לב - קולות רקע
* גיורא קנת - קולות רקע
* יסמין גמליאל - קולות רקע
* דני בסן - קולות רקע
* מיכה אוזין סליאן - קולות רקע

== ראו גם ==
* הרפתקאות אליס בארץ הפלאות

== קישורים חיצוניים ==

* [https://www.ishim.co.il/m.php?s=%D7%A2%D7%9C%D7%99%D7%A1%D7%94+%D7%91%D7%90%D7%A8%D7%A5+%D7%94%D7%A4%D7%9C%D7%90%D7%95%D7%AA%231990 "עליסה בארץ הפלאות (1990)"], במיזם "אישים" לתיעוד היצירה הישראלית
* [https://www.ishim.co.il/m.php?s=%D7%A2%D7%9C%D7%99%D7%A1%D7%94+%D7%91%D7%90%D7%A8%D7%A5+%D7%94%D7%A4%D7%9C%D7%90%D7%95%D7%AA%231997 "עליסה בארץ הפלאות (1997)"], במיזם "אישים" לתיעוד היצירה הישראלית

קטגוריה:סרטי 1988
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי הרפתקאות אליס בארץ הפלאות
קטגוריה:סרטי הנפשה אוסטרליים
קטגוריה:סרטי פנטזיה
גביע המדינה בכדורסל 1979/1980

גביע המדינה בכדורסל לעונת 1979/1980 היא התחרות ה-20 מאז היווסדו של המפעל.

מכבי תל אביב זכתה בגביע המדינה ה-17 בתולדותיה, לאחר ניצחון בגמר על הפועל רמת גן.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|54-114
|הפועל שער הנגב
|-
|הפועל ירושלים
|95-97
|הפועל גבעתיים
|-
|הפועל תל אביב
|62-94
|מכבי טבריה
|-
|מכבי רמת גן
|58-94
|הפועל יגור
|-
|הפועל חולון
|68-117
|הפועל אור יהודה
|-
|הפועל גליל עליון/כפר גלעדי
|85-94
|הפועל מעוז חיים בקעת בית שאן
|-
|בית"ר תל אביב
|53-84
|מכבי פתח תקווה
|-
|הפועל חיפה
|42-98
|מכבי נתניה
|-
|הפועל רמת גן
|79-140
|הפועל באר שבע
|-
|אליצור תל אביב
|64-82
|מכבי חיפה
|-
|מכבי קריית מוצקין
|44-62
|הפועל נהריה
|-
|הפועל גן שמואל
|69-83
|מכבי דרום תל אביב
|-
|הפועל עפולה/יזרעאל
|68-92
|הפועל דליה
|-
|הפועל גבעת ברנר
|78-80
|הפועל אריה תל אביב
|-
|בית"ר ירושלים
|72-75
|אליצור פתח תקווה
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל חיפה
|78-94
|הפועל גליל עליון/כפר גלעדי
|-
|מכבי תל אביב
|70-106
|מכבי קריית מוצקין
|-
|מכבי רמת גן
|84-92
|בית"ר תל אביב
|-
|הפועל רמת גן
|55-85
|הפועל גבעת ברנר
|-
|הפועל ירושלים
|73-104
|בית"ר ירושלים
|-
|הפועל חולון
|52-104
|הפועל מעגן מיכאל
|-
|הפועל עפולה/יזרעאל
|70-77
|אליצור תל אביב
|-
|הפועל תל אביב
|74-96
|הפועל גן שמואל
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל חיפה
|68-66
|מכבי תל אביב
|-
|הפועל תל אביב
|74-103
|הפועל עפולה/יזרעאל
|-
|מכבי רמת גן
|75-82
|הפועל חולון
|-
|הפועל רמת גן
|83-116
|הפועל ירושלים
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|79-97
|הפועל תל אביב
|ג'ים בוטרייט 31 / ג'ון ויליס 26
|-
|הפועל רמת גן
|81-98
|מכבי רמת גן
|סטיב קפלן 28 / אייל יפה 24
|}

== הגמר ==
מכבי תל אביב זכתה בתואר ה-17 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/110 עמוד 219]
* יעקב פתאל, [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1980%2F03%2F11&id=Ar00406&sk=334BB433 מכבי תל אביב זכתה בתואר הכפול ניצחה את הפועל רמת 87:105], דבר, 11 במרץ 1980

== הערות שוליים ==

קטגוריה:1979 בישראל: ספורט
קטגוריה:1980 בישראל: כדורסל
קטגוריה:תחרויות כדורסל ב-1979
קטגוריה:תחרויות כדורסל ב-1980
קטגוריה:עונות בגביע המדינה בכדורסל
כל הקלפים

כל הקלפים הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור בנובמבר 1986 ביחד עם השיר "ליידי", כסינגל הרביעי מתוך האלבום, על ידי חברת התקליטים הד ארצי.

השיר הגיע למקום הראשון במצעד של רשת ג'.

== רקע וכתיבה ==
השיר נכתב והולחן על ידי עפרה חזה והופק על ידי יזהר אשדות, בדומה לשאר שירי האלבום ימים נשברים. השיר נכנס אל המקום ה-23 במצעד שירי סוף השנה של רשת ג'.

ב-5 באפריל 2000, יצא אלבום האוסף מנגינת הלב, בו נכלל השיר.

== וידאו קליפ ==
הוידאו קליפ המלא של השיר הועלה לערוץ היוטיוב של כאן מוזיקה ב-24 באוקטובר 2011. בתחילת הקליפ, ניתן לראות מסכת שבט אינדיאנית מונחת על ערמת חציר. בהמשך, ניתן לראות את חזה מתיישבת, תוך שהיא שרה את השיר.

הקליפ נלקח מתוך תוכנית הטלוויזיה הישראלית "זהו זה!".

== מיקומי שיא ==

== קישורים חיצוניים ==

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
ליידי (שיר)

ליידי הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, "ימים נשברים". השיר יצא לאור בנובמבר 1986 ביחד עם השיר "כל הקלפים", כסינגל הרביעי מתוך האלבום, על ידי חברת התקליטים הד ארצי.

== רקע וכתיבה ==
השיר נכתב והולחן על ידי עפרה חזה והופק על ידי יזהר אשדות, בדומה לשאר שירי האלבום "ימים נשברים".

ב-5 באפריל 2000 יצא אלבום האוסף "מנגינת הלב", בו נכלל השיר.

== וידאו קליפ ==
הווידאו קליפ המלא של השיר הועלה לערוץ היוטיוב של כאן מוזיקה ב-23 בפברואר 2014. בתחילת הקליפ, ניתן לראות מלך ואת היועץ שלו. בהמשך, נודע למלך כי זמר אורח צריך להגיע ולשיר. המלך רוטן ואומר שהוא לא מעוניין לשמוע שום זמר. בסמוך לכך, נכנסת חזה אל ארמון המלך, כשהיא שרה את השיר, תוך שהיא מחופשת לליידי.

הקליפ נלקח מפרק מיוחד עבור חג הפורים בתוכנית "זהו זה!" בו השתתפה חזה בשנת 1987.

== מיקומי שיא ==

== קישורים חיצוניים ==

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
להמשיך לצעוד

להמשיך לצעוד הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור בינואר 1987, כסינגל החמישי והאחרון מתוך האלבום, על ידי חברת התקליטים הד ארצי.

עם יציאתו נכנס השיר אל המקום הראשון במצעד של רשת ג'.

== רקע וכתיבה ==
השיר נכתב והולחן על ידי עפרה חזה והופק על ידי יזהר אשדות, בדומה לשאר שירי האלבום ימים נשברים. השיר נכנס אל המקום ה-27 במצעד שירי סוף השנה של רשת ג'. לאחר עשור מפטירתה של חזה, האחיין שלה אלון אור, הקליט את השיר מחדש.

ב-5 באפריל 2000, יצא אלבום האוסף מנגינת הלב, בו נכלל השיר.

== וידאו קליפ ==
הוידאו קליפ המלא של השיר הועלה לערוץ היוטיוב של כאן חינוכית ב-4 במאי 2010. בתחילת הקליפ, נגני אורגן, מערכת תופים, גיטרה וכדומה, מנגנים. בהמשך, ניתן לראות את חזה ביחד עם מוני מושונוב, רוקדים לצלילי השיר.

בנוסף לכך, הועלתה ליוטיוב הופעה בה ביצעה חזה את השיר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
גביע המדינה בכדורסל 1980/1981

גביע המדינה בכדורסל לעונת 1980/1981 היא התחרות ה-21 מאז היווסדו של המפעל.

מכבי תל אביב זכתה בגביע המדינה ה-18 בתולדותיה, לאחר ניצחון בגמר על הפועל רמת גן.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|מכבי קריית מוצקין
|60-64
|הפועל גליל עליון
|-
|מכבי דרום תל אביב
|63-93
|אליצור תל אביב
|-
|מכבי תל אביב
|65-133
|מכבי פתח תקווה
|-
|הפועל תל אביב
|78-98
|א.ס אור יהודה
|-
|הפועל נהריה
|112-85
|הפועל רמת גן
|-
|הפועל עפולה/יזרעאל
|84-49
|הפועל חיפה
|-
|הפועל יגור/דגניה ב'
|93-83
|מכבי חיפה
|-
|הפועל גן שמואל
|81-111
|הפועל מעוז חיים בקעת בית שאן
|-
|מכבי חולון
|64-59
|הפועל חולון
|-
|מכבי טבריה
|71-86
|הפועל יגור
|-
|הפועל גבעת ברנר
|71-96
|אליצור פתח תקווה
|-
|מכבי נתניה
|80-93
|הפועל אריה תל אביב
|-
|הפועל קריית גת
|77-65
|בית"ר תל אביב
|-
|הפועל עפולה/יזרעאל
|58-105
|הפועל קריית חיים
|-
|בית"ר ירושלים
|111-61
|מכבי רמת גן
|-
|הפועל גבעתיים
|83-89
|הפועל מעגן מיכאל
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|93-98
|הפועל חיפה
|-
|הפועל רמת גן
|95-116
|מכבי חיפה
|-
|הפועל עפולה/יזרעאל
|70-94
|מכבי נתניה
|-
|הפועל גבעת ברנר
|80-82
|הפועל חולון
|-
|מכבי טבריה
|143-45
|מכבי תל אביב
|-
|הפועל גן שמואל
|77-110
|הפועל גבעתיים
|-
|בית"ר תל אביב
|68-79
|מכבי רמת גן
|-
|מכבי דרום תל אביב
|61-73
|מכבי קריית מוצקין
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל רמת גן
|73-78
|הפועל עפולה/יזרעאל
|-
|מכבי תל אביב
|78-97
|הפועל גן שמואל
|-
|הפועל גבעת ברנר
|81-83
|מכבי דרום תל אביב
|-
|הפועל תל אביב
|69-83
|בית"ר תל אביב
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|83-84
|הפועל תל אביב
|לו סילבר 22 / פיני חוזז 25
|-
|הפועל רמת גן
|82-118
|הפועל גבעת ברנר
|סטיב קפלן 29 / עומרי בונה 21
|}

== הגמר ==
מכבי תל אביב זכתה בתואר ה-18 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/112 עמודים 225-227]
* [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1981%2F03%2F13&id=Ar02300&sk=28C90EAF מכבי תל אביב האלופה בפעם ה-18], דבר, 13 במרץ 1981

== הערות שוליים ==

קטגוריה:1980 בישראל: כדורסל
קטגוריה:1981 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1981
קטגוריה:עונות בגביע המדינה בכדורסל
מוצפי

מוצפי (במקורות שונים מצפי או מוספי) הוא שם משפחה יהודי המופיע ביהדות בבל. פירוש השם "מוצפי" בערבית (مصفي) הוא בעל מלאכה העוסק בזיקוק הזהב לתכשיטים, או תכשיטן. יש שזיהו אותו עם משפחת מוסאפיה הספרדית שהיגרה לעיראק לאחר גירוש ספרד. השם "מוספיה" קשור במונח בערבית שפירושו "הרמוניה" / "רצון טוב" / "כנות ".

==קישורים חיצוניים==
* 
==הערות שוליים==

קטגוריה:שמות משפחה ביהדות עיראק
NGC 4477

NGC 4477 היא גלקסיית עדשה בקבוצת הכוכבים שערות ברניקי, הנמצאת במרחק של כ-63 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.4 והיא התגלתה ב-8 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.115. הוא ציין רק שניתן להבחין בכוכבים בתוכה ושהיא סמוכה לערפילית נוספת, אותה ציין כ-II.116 (כיום NGC 4479). בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3025, כשהיא מתוארת כבהירה מאוד וגדולה למדי. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4477, כאשר היא מתוארת כדי בהירה וגדולה למדי.

== תצפית ==
הגלקסיה נמצאת מעט מצפון למרכזו של צביר הבתולה בחלק שגולש לקבוצת הכוכבים שערות ברניקי, על הגבול עם קבוצת הכוכבים בתולה, כ-8.3 מעלות ממערב-צפון-מערב לכוכב וינדמיאטריקס, כ-10 מעלות ממזרח לכוכב הבולט דנבולה וכ-10.4 מעלות מדרום-מערב לכוכב α בשערות ברניקי. כ-13 דקות קשת מעלות מדרום-דרום-מערב לה נמצאת NGC 4473, מאחוריה באותו הכיוון כחצי מעלה מ-NGC 4477 נמצאת NGC 4461, כ-0.8 מעלות מדרום-מערב לה נמצאות "העיניים" - NGC 4435 ו-NGC 4438 וכ-35 דקות קשת או 0.6 מעלה מצפון-מערב לה נמצאת NGC 4459. במרחק זוויתי של מעלה וחצי מצפון מזרח ל-NGC 4477 נמצאת M91, כ-0.8 מעלה מצפון-צפון-מזרח לה נמצאת M88, כ-1.2 מעלות ו-1.4 ומעלות ממערב-דרום-מערב לה נמצאות בהתאמה M86 ו-M84, כמעלה ורבע מדרום-דרום-מזרח לה נמצאת M87, כ-1.7 מעלות מדרום-מזרח לה נמצאת M89 ובמרחק דומה ממזרח-דרום-מזרח לה נמצאת M90, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4477 הוא כ-3.8 דקות קשת, שממרחקה שקול לקוטר של כ-70,000 שנות אור, מעט יותר משני שלישים מהקוטר של שביל החלב, מסתה מוערכת בכ- מסות שמש, כרבע ממסת שביל החלב, כאשר כ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-3 מאיות של מסת שמש בשנה, או מסת שמש בכ-34 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-13 מיליארד שנים והמתכתיות של הכוכבים היא רק כ-70% מזו של השמש. במרכזה של הגלקסיה יש מבנה דמוי מוט שאורכו הזוויתי כ-45 שניות קשת השקול ממרחקה לאורך של כ-13,900 שנות אור ושמייצר כ-8% מעוצמת ההארה של הגלקסיה. בליבת הגלקסיה נמצא חור שחור על-מסיבי שמסתו מוערכת בכ-78 מיליון מסות שמש.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
אקטרינה ליטבינובה

אקטרינה ליטבינובה (ברוסית: Екатерина Литвинова; נולדה ב-30 בנובמבר 1984) היא דוגמנית בלארוסית.

==ביוגרפיה==
ליטבינובה נולדה במוהילב, בלארוס ולה אח תאום. היא ולמדה כלכלה באוניברסיטה הרוסית-בלארוסית בעיר. 

ב-2004 השתתפה לראשונה בתחרות מיס בלארוס, שם עלתה לשלבים מתקדמים, אך לא הגיעה לחמישייה הסופית, ב-2006 השתתפה בשנית בתחרות וזכתה בתואר. עם הכתרתה היא חתמה על חוזה עם בית הספר ליופי במדינתה, ולקחה חלק באירועים רבים למטרות שונות, ואף נפגשה עם נשיא בלארוס.

לאחר מכן נשלחה לייצג את בלארוס בתחרות מיס עולם שנערכה בפולין באותה שנה, לאחר מכן השתתפה גם בתחרות של ערוץ האופנה.

באירוויזיון 2009 הכריזה על תוצאות הניקוד הבלארוסי בשידור למוסקבה[https://news.tut.by/kaleidoscope/136469.html?crnd=20111].

==קישורים חיצוניים==
* [https://gazetaby.com/post/miss-belarus-2006-ekaterina-litvinova-ya-obyazana-uchastvovat-v-meropriyatiyax-posvyashhennyx-1-may/12863/]

קטגוריה:משתתפות בתחרות מיס עולם 2006
קטגוריה:דוגמניות בלארוסיות
קטגוריה:תאומים
קטגוריה:בלארוסים שנולדו ב-1984
הבנק המרכזי של מזרח טימור

הבנק המרכזי של מזרח טימור (בפורטוגזית: Banco Central de Timor-Leste; באנגלית: East Timor Central Bank) הוא הבנק המרכזי של מזרח טימור שנוסד ב-13 בספטמבר 2011. נגיד הבנק הנוכחי הוא אבראו דה ואסקונסלוס.

הבנק אחראי על המדיניות המוניטרית במדינה.

הבנק המרכזי של מזרח טימור חבר ב .

== קישורים חיצוניים ==
* 

== הערות שוליים ==

מזרח טימור
קטגוריה:מזרח טימור: כלכלה
קטגוריה:דילי
קטגוריה:מזרח טימור: מבנים
רונלד פרלמן

רונלד אוון פרלמן (באנגלית: Ronald Owen Perelman; נולד ב-1 בינואר 1943) הוא בנקאי, איש עסקים, משקיע ופילנתרופ יהודי-אמריקאי.

==ביוגרפיה==
חברת ההחזקות שלו, "MacAndrews & Forbes", היא חברת החזקות המשקיעה במספר גדול של חברות, כשביניהם חברות סיגריות, כלי רכב, מייקאפ, ליקריץ', טלוויזיה, מצלמות, ציוד מחנאות, אבטחה, משחקים, בנקים, תכשיטים וחברת הוצאה לאור של קומיקסים.

פרלמן הוא אחד התורמים הפילנתרופיים הגדולים בעולם. נכון למאי 2022 פרלמן הוא האדם ה-1,188 העשיר בעולם, עם הון מוערך של 2.6 מיליארד דולר. בשיאו, הונו נאמד בכ-14.5 מיליארד דולר, אך עסקיו נקלעו לקשיים כלכליים בשל מגפת הקורונה בארצות הברית.

בעקבות הקשיים הכלכליים בשנת 2024 נאלץ פרלמן למכור נכסים רבים ובניהם יצירות אומנות רבות יאכטה ואת ביתו במחיר של כמעט מילארד דולר

בספטמבר 2017 כלל מגזין פורבס את פרלמן ברשימת "100 המוחות העסקיים החיים הטובים ביותר".

==חיים אישיים==
פרלמן נישא 5 פעמים. ב-1965 נישא לבנקאית פיית' גולדינג, ממנה התגרש ב-1984. ב-1985 נישא לעיתונאית קלאודיה כהן, והשניים התגרשו ב-1995. ב-1995 נישא לפעילה הפוליטית פטרישיה דאף, והשניים התגרשו ב-1996. בשנת 2000 נישא לשחקנית אלן בארקין, והתגרש ב-2006. ב-2010 נישא לפסיכיאטרית ד"ר אנה צ'פמן.

==קישורים חיצוניים==

==הערות שוליים==

קטגוריה:בוגרי בית הספר וורטון
קטגוריה:מקבלי אות לגיון הכבוד
קטגוריה:נדבנים יהודים אמריקאים
קטגוריה:מיליארדרים אמריקאים
קטגוריה:תורמי התחייבות הנתינה
קטגוריה:חוזרים בתשובה
קטגוריה:חרדים אמריקאים
קטגוריה:אמריקאים שנולדו ב-1943
חוסה ארנאיס

חוסה מנואל ארנאיס דיאס (בספרדית: José Manuel Arnaiz Díaz, נולד ב-15 באפריל 1995 בטלברה דה לה ריינה שבספרד) הוא כדורגלן ספרדי המשחק במדי אוססונה מהלה ליגה בעמדת הקיצוני השמאלי.

== קריירה ==
ארנאיס נולד וגדל בטלברה דה לה ריינה שבמרכז ספרד. בילדותו הצטרף למחלקת הנוער של הקבוצה המקומית, טלברה. בקיץ 2013, לאחר שהופיע במספר משחקים של הקבוצה הבוגרת של המועדון במסגרת הליגה הרביעית, עבר לשורות מחלקת הנוער של ריאל ואיאדוליד. ב-2014 החל לשחק במדי קבוצת המילואים של המועדון, שהייתה אז בליגה השלישית. לאחר שביסס את מעמדו בקבוצת המילואים, החל לקבל הזדמנויות בקבוצה הבוגרת של המועדון, ששיחקה באותה תקופה בליגה השנייה.

ב-7 בנובמבר 2015 ערך את הופעת הבכורה במדיה, כשנכנס כמחליף במשחק נגד לגאנס. במהלך עונת 2015/2016 הבקיע 11 שערים ב-30 הופעות במדי קבוצת המילואים של ואיאדוליד, כשבמקביל לכך הוא נכנס כמחליף בעוד 4 משחקים של הקבוצה הבוגרת.

בעונת 2016/2017 הפך לשחקן הרכב קבוע בקבוצה הבוגרת. כבר במחזור הראשון לעונה, ב-21 באוגוסט 2016, הבקיע את שער הבכורה במדי ואיאדוליד, השער היחיד בניצחון 1–0 על ריאל אוביידו. ב-8 באוקטובר הבקיע ארנאיס צמד ראשון בקריירה, במשחק בו ניצחה קבוצתו את אלקורקון 2–0. ארנאיס סייע לקבוצתו לסיים את עונה זו במקום השביעי, בכך שהבקיע 12 שערים ב-35 הופעות.

באוגוסט 2017 עבר ארנאיס מוואיאדוליד לברצלונה אתלטיק, קבוצת המילואים של ברצלונה, בתמורה לסכום העברה של 3.4 מיליון אירו. במהרה ביסס ארנאיס את מעמדו בקבוצתו החדשה, ששיחקה בליגה השנייה גם היא. ב-9 בספטמבר הבקיע במדיה צמד בניצחון 4–0 על קורדובה. בזכות היכולת שהפגין, זכה ארנאיס להשתלב גם בקבוצה הבוגרת. ב-24 באוקטובר ערך את הופעת הבכורה בקבוצה, במשחק גביע המלך נגד מורסיה, בו ארנאיס גם הבקיע שער ועזר לקבוצתו לנצח 3–0. גם במשחק הגומלין חודש לאחר מכן הבקיע שער, וברצלונה העפילה לשמינית הגמר. במשחק הראשון של שמינית הגמר נגד סלטה ויגו ב-4 בינואר 2018 הבקיע את שערו השלישי במדי הקבוצה, במשחק שהסתיים בתיקו 1-1. את שלושת השערים הללו הבקיע באמצעות שלוש בעיטות בלבד. שלושה ימים לאחר מכן ערך את הופעת הבכורה בלה ליגה כאשר נכנס כמחליף בניצחון 3–0 על לבאנטה. ב-11 בינואר נכנס כמחליף במשחק הגומלין נגד סלטה ויגו, ברצלונה ניצחה 5–0 והעפילה לרבע הגמר.

באותו חדש החל לסבול מבקע מפשעתי, פציעה שבגללה נעדר ממשחק פעיל למשך תקופה ארוכה, כ-11 חודשים. עד הפציעה השתתף ארנאיס ב-20 משחקים במדי ברצלונה ב', בהם כבש שישה שערים. ארנאיס לא היה יכול לעזור לקבוצתו במאבקיה בהישארות בליגה השנייה, ובסיום העונה ירדה לליגה השלישית. במקביל, המשיכה הקבוצה הבוגרת בגביע המלך עד הזכייה בתואר בו, וכמו כן היא גם זכתה באליפות ספרד - שני התארים נזקפים לזכותו של ארנאיס בשל החלק בו לקח במסגרות אלה.

ב-13 באוגוסט 2019 עבר ארנאיס מברצלונה ללגאנס שמהליגה הראשונה בספרד בתמורה לסכום העברה של 5 מיליון אירו. זאת חרף העובדה שטרם החלים מפציעתו. בדצמבר, לאחר שהחלים מפציעתו, החל להיכלל בסגל הקבוצה במשחקיה. ב-9 בינואר 2019, במשחק גביע המלך בו הפסידה לגאנס 3–0 לריאל מדריד, ערך ארנאיס את הופעת הבכורה במדי הקבוצה כשנכנס כמחליף במחצית השנייה. בינואר 2020 הושאל לקבוצת אוססונה עד לסיום העונה.

== תארים ==
;ברצלונה
* אליפות ספרד: 2017/2018
* גביע המלך: 2017/2018

== קישורים חיצוניים ==

== הערות שוליים ==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני לגנס
קטגוריה:כדורגלני ריאל ואיאדוליד
קטגוריה:כדורגלני אוססונה
קטגוריה:ספרדים שנולדו ב-1995
רעידות האדמה בגליל (363)

רעידות האדמה בגליל בשנת 363 היו שתי רעידות אדמה אשר התרחשו באזור הגליל, ארץ ישראל ובאזורים סמוכים ב-18 במאי וב-19 במאי 363. רעידת האדמה הייתה לכל הפחות 7 בסולם המומנט לאור התפרושת המרחבית הגדולה מאד של ההרס: מפטרה שבדרום ועד ליישובים רבים בגליל, לרבות בהר הבית שבירושלים. העוצמה הסייסמית המקסימלית הייתה X (הרסנית ביותר) בסולם EMS .<ref name=":0" />

== נזקים מרעידת האדמה ==
שרידי בית הכנסת נבטין, 2005
רעידת האדמה של 363 החריבה את היישובים בית שאן סוסיתא, וגרמה לנזקים מהותיים ליישוב ציפורי, אשר נמצאת צפונית-מערבית לנצרת. היישוב נבוריה ובית הכנסת שבה (שנמצאים צפונית-מזרחית לצפת) נחרבו ברעידת האדמה.

גם לפטרה נגרמו נזקים רבים מרעידת אדמה זו, וכן ולישובים רבים מצפון לה: בית ג'וברין, לוד, ירושלים, קיסריה ועוד<ref></ref><ref name=":0">Sbeinati, Mohamed Reda; Darawcheh, Ryad; Mouty, Mikhail "[https://www.earth-prints.org/bitstream/2122/908/1/01Sbeinati.pdf The historical earthquakes of Syria – an analysis of large and moderate earthquakes from 1365 B.C. to 1900 A.D.]" (PDF), Annals of Geophysics, Istituto Nazionale di Geofisica e Vulcanologia, 48 (3): 386</ref>.

באיגרת של הבישוף קירילוס מירושלים מופיעה רשימת מספרי הנספים בכל עיר בארץ ישראל ברעידת האדמה.

יש השערה לפיה רעידת אדמה זו הפסיקה את עבודות בניין בית המקדש השלישי, שהיו בהוראת קיסר רומא יוליאנוס הכופר<ref></ref>.

==הערות שוליים==

קטגוריה:363
363
רעידות האדמה בשוף (1956)

רעידות האדמה בנפת שוף בלבנון בשנת 1956 היו שתי רעידות אדמה אשר התרחשו באזור בנפת שוף שבלבנון ב-16 במרץ 1956. 136 בני אדם נהרגו ברעידות האדמה. ששת אלפים בתים נחרבו ונגרם נזק לכ-17,000 בתים נוספים.

רעידות האדמה התרחשו במרווח זמן של פחות מ-15 דקות זה מזה, כאשר רעידת האדמה הראשונה התרחשה ב-19:32 ורעידת האדמה השנייה התרחשה ב-19:43. ההערכה היא שרעידת האדמה הראשונה הייתה בעוצמה 5.3 בסולם מגניטודה לפי מומנט ורעידת האדמה השנייה הייתה בעוצמה 5.5 בסולם מגניטודה לפי מומנט.

== קישורים חיצוניים ==

* ; 
* ; 
* 
* 
* 
* 
* 
* 
* 
* 
* 
* 
* 
* ; 

==הערות שוליים==

קטגוריה:לבנון: היסטוריה
קטגוריה:1956
1956
רעידת האדמה במזרח הקרוב (1068)

רעידת האדמה במזרח הקרוב בשנת 1068 הייתה רעידת אדמה שהתרחשה בבוקר של ה-18 במרץ 1068 באזור המזרח הקרוב. רעידת האדמה גרמה לכ-20,000 מקרי מוות ולנזקים מהותיים במצרים, בארץ ישראל, בחצי האי ערב, ובאזורים אחרים ממזרח לים התיכון. ההערכה היא שרעידת האדמה הייתה בעוצמה 7.0 בסולם מגניטודה לפי מומנט.

== נזקים מרעידת האדמה ==
האזור הצפוני ביותר בו הורגשה רעידת האדמה היה היישוב בניאס (שנמצא בעת המודרנית באזור חוף הים של סוריה) והאזור הדרומי ביותר בו הורגשה רעידת האדמה היה אזור חג'אז (שנמצא בעת המודרנית בערב הסעודית). העיר העתיקה של "איילה", הממוקמת בקצה הצפוני של מפרץ אילת, בה נמצאת בעת המודרנית העיר עקבה, נחרבה לחלוטין.

בנוסף לכך רעידת האדמה גרמה גם נזק לעיר העתיקה תיניס שבמצרים. בקהיר הנזק היחיד שגרמה רעידת האדמה היה נזק למסגד עומר אבן אל-אס . לפי ההערכות של הסייסמולוג ניקולס אמברסיס רעידת האדמה גרמה לנזקים רבים במיוחד ברמאללה שם להערכתו היו בסביבות 15,000 מקרי מוות.

==הערות שוליים==

1068
קטגוריה:1068
1068
הדינוזאורים!

הדינוזאורים! (באנגלית: !The Dinosaurs) היא תוכנית טלוויזיה טבע-פלאונטולוגי אמריקאית אשר שודרה בערוץ PBS בין 22 בנובמבר ל-25 בנובמבר 1992 וכללה 4 פרקים שאורכם 56 דקות. הסדרה מורכבת משיחות ומחקרי פלאונטולוגים אשר מספרים על חיי הדינוזאורים, איך הם חיו ואיך התנהגו וכן מדברים על הסיבה שהם נכחדו בסוף הקרטיקון. היא מלווה במספר איורים של דינוזאורים ובקריינותה של השחקנית ברברה פלדון.

התוכנית גם יצאה בקלטות ולייזרדיסק אך לא ב-DVD.

==התוכנית==
התוכנית כוללת מחקרי פלאונטולוגים שונים על חיי הדינוזאורים השונים מראשית הטריאס, כמו ההררזאורוס עד לטירנוזאורוס של סוף הקרטיקון. חלק מהדינוזאורים היו מאבותיהם של העופות המודרניים והמדענים חלוקים על חום גופם. כמו כן התוכנית בודקת ממה הם נהרגו בסוף עידן המזוזואיקון.

בתוכנית ישנם 4 פרקים:
#המפלצות מגיחות: הפרק עוסק בהגעת הדינוזאורים הראשונים והיצורים שחיו באותה תקופה, באמצע הטריאס
#בשר על העצמות: הפרק עוסק במבנה גופם של הדינוזאורים והמחקר על מראם וחום גופם של הדינוזאורים.
#הטבע של החיה: הפרק עוסק בחיי הדינוזאורים השונים, בין שהיו טורפים, אוכלי כל או צמחוניים.
#המוות של הדינוזאורים: הפרק עוסק בהכחדה הגדולה בסוף הקרטיקון שחלה לפני 66 מיליון שנה ואיך יצורים אחרים שרדו עד ימינו.

===דינוזאורים שונים המופיעים בתוכנית===

== קישורים חיצוניים ==

* 

קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה על דינוזאורים
מחלף קפלן

מחלף קפלן הוא מחלף בתל אביב הנמצא בצומת הרחובות קפלן ודרך בגין. המחלף ידוע גם כצומת עזריאלי או כיכר הדמוקרטיה. לפי נתוני משרד התחבורה עוברים בממוצע במחלף יותר מ-100 אלף כלי רכב ביום. בצמוד אליו נמצאים מספר אתרים בהם עובדים עשרות אלפי אנשים (הקריה, מגדלי משרדים בשרונה ובאזור) והוא מהווה דרך ראשית וכניסה ויציאה לתל אביב. דרכו ניתן להתחבר לנתיבי איילון דרך מחלף השלום אשר צמוד לו.

==מבנה המחלף==
מחלף קפלן ובניין קריית הממשלה בתל אביב, ינואר 2019
ב-31 במרץ 2003 הסתיים שדרוג המחלף מהצומת שהיה קיים באזור. עלות הפרויקט הייתה למעלה מ-90 מיליון שקלים. במסגרת השדרוג נבנה שיקוע לדרך בגין ומעליו גשר אשר מחבר את הרחובות גבעת התחמושת וקפלן. התנועה במחלף אפשרית לכל הכיוונים דרך הצומת (הפניה ימינה מדרך בגין לרחוב קפלן פתוחה לתחבורה ציבורית בלבד), כאשר תנועה מצפון לדרום על דרך בגין מתבצעת ללא רמזורים.

בסמוך למחלף, ממוקמות תחנת יהודית ותחנת שאול המלך של הדנקל (הקו האדום) ועוברת כמות גדולה של קווי אוטובוס, במספר רב של תחנות אוטובוס שמפוזרות לצידו.

עד תחילת עבודות שדרוג הצומת למחלף, במרכזה של דרך בגין היה ציר מת"צ<ref></ref>.

==הפגנות במחלף==
במהלך העשור השני של המאה ה-21 הפך המחלף, יחד עם מחלף השלום הסמוך, למוקד להפגנות. בין הקבוצות שקיימו הפגנות במחלף: תושבי עוטף עזה (במחאה על ההסלמה במצב הביטחוני), עובדים סוציאליים (במחאה על שכרם), קהילת הלהט"ב (במחאה על תיקון לחוק הפונדקאות שנחקק בשנת 2018), הפגנות יוצאי אתיופיה, הפגנת האפודים הצהובים (במחאה על יוקר המחיה) עשרות הפגנות נגד ממשלת ישראל השלושים ושבע והפגנת תמיכה אחת ברפורמה המשפטית בישראל<ref></ref><ref></ref>.

ביולי 2023, בעת שקודמה בכנסת הרפורמה המשפטית, המחלף וסביבתו היו מוקד להפגנות מתמשכות של מאות אלפים במחאה נגד הרפורמה המשפטית, ועל רקע זה החליט ראש עיריית תל אביב רון חולדאי<ref name=":0"></ref> לשנות את שם הצומת ל"כיכר הדמוקרטיה"<ref name=":0" />.

== קישורים חיצוניים ==

* [https://www.google.com/maps/place/Azrieli+Center,+Derech+Menachem+Begin,+Tel+Aviv-Jaffa/@32.0729548,34.790324,18z/data=!4m6!3m5!1s0x151d4b996d0afa93:0xf7b39dda408c811c!8m2!3d32.0740769!4d34.7922028!16zL20vMGgyXzQz?entry=ttu כיכר הדמוקרטיה - מחלף קפלן, בגוגל מפות]

==הערות שוליים==

קטגוריה:תל אביב-יפו: צמתים ומחלפים
קטגוריה:כביש 2: מחלפים
קטגוריה:מחלפי יהלום
קטגוריה:הנצחת אליעזר קפלן
ביזון גדול-קרניים

ביזון גדול-קרניים (שם מדעי: Bison latifrons) הוא מין פר נכחד גדול שחי באמריקה הצפונית של תקופת הפליסטוקן והיה קרוב לביזון אמריקני. הוא ידוע בעיקר בזכות קרניו הארוכות. ככל הנראה הוא חי לפני כ-200,000 שנה ונכחד לפני 20–30 אלף שנה, מעט לפני עידן הקרח הגדול.

ביזון זה הגיע לגובה של מעל שני מטרים ולמשקל 1,250 ק"ג בממוצע. ככל הנראה הוא היה המין הגדול ביותר של ביזון, מתחרה רק בביזון הערבה. ביזון זה חי בערבות אמריקה הצפונית ואולי התפתח מביזון הסטפה אשר הגיע מהגשר היבשתי ברינגיה לאמריקה. הביזון היה בעל תפוצה רחבה באזור המישורים הגדולים וכמה חורשים פתוחים והוא נפוץ לאורך אמריקה. הוא התאים כנראה לאקלים חמים יותר מהביזונים המודרניים, אולי עקב עידן הקרח. נמצאו שרידים של ביזון דרומה עד לצ'ילפנסינגו שבמקסיקו.

הביזון בעל הקרניים הגדולות השתמש בהם כדי להדוף טורפים רעבים כגון הסמילודון ודוב הבולדוג, ובנוסף, כדי להלחם בזכרים יריבים על נקבות. עם זאת, ניצוד ככל הנראה בידי הפלאו-אינדיאנים, נגדם לא הועילו קרניו.

==קישורים חיצוניים==

קטגוריה:בעלי חיים שתוארו ב-1825
קטגוריה:טקסונים שתוארו בידי ריצ'רד הרלן
קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1825
מרחב אולטרה-מטרי

מרחב אולטרה-מטרי הוא מרחב שמוגדרת עליו מטריקה המקיימת את האקסיומה <math> \ d(x,y) \leq \max\{d(x,z),d(z,y)\}</math> (פונקציה כזו נקראת אולטרה-מטריקה). מטריקה היא אולטרה-מטריקה אם ורק אם כל משולש בה הוא שווה-שוקיים. הדוגמה המרכזית של מרחבים כאלה מתקבלת מהערכות לא ארכימדיות של שדות. אכן, כל מרחב אולטרה-מטרי ניתן לשיכון איזומטרי בשדה עם הערכה.

במרחב אולטרה-מטרי כל נקודה בכדור היא מרכז של הכדור. כל כדור הוא פתוח וסגור. אם שני כדורים אינם זרים, אז אחד מהם מוכל בשני. קבוצת המרחקים בהשלמה של מרחב אולטרה-מטרי שווה לקבוצת המרחקים במרחב המקורי (זאת בניגוד לסתם מרחב מטרי, שבו נוצרים בהשלמה בדרך כלל מרחקים חדשים).

מרחב טופולוגי שהטופולוגיה שלו מושרית על ידי אולטרה-מטריקה הוא מרחב אולטרה-מטריזבילי. מרחב טופולוגי הוא לא ארכימדי אם הוא האוסדורף ויש לו בסיס שבו כל שתי קבוצות שאינן מוכלות זו בזו הן זרות. מרחב הוא אולטרה-מטריזבילי אם ורק אם הוא מטריזבילי ולא ארכימדי. כל מכפלה בת-מניה של מרחבים אולטרה-מטריזביליים היא אולטרה-מטריזבילית.

קבוצת הכדורים מהווה בסיס של המרחב, ומכיוון שהכדורים במרחב אולטרה-מטרי הם פתוחים-וסגורים, המרחב בלתי קשיר לחלוטין (מאידך, מרחב מטרי שלם ובלתי קשיר לחלוטין אינו בהכרח אולטרה-מטריזבילי). מרחב טופולוגי הוא אולטרה-מטריזבילי וספרבילי אם ורק אם הוא האוסדורף, מקיים את תכונת המניה השנייה ויש לו בסיס של קבוצות פתוחות-וסגורות.

מרחב אולטרה-מטרי קומפקטי הוא שלם וספרבילי. כל חלוקה של מרחב כזה לקבוצות פתוחות-וסגורות מוכרחה להיות סופית. מרחב אולטרה-מטרי קומפקטי מקומית הוא איחוד של כדורים קומפקטיים. מרחב אולטרה-מטרי הוא ספרבילי אם ורק אם קבוצת הכדורים שלו בת מניה.

== דוגמאות ==

* שדה המספרים ה-p-אדיים הוא אולטרה-מטרי. 
* בגרף לא מכוון עם משקלות חיוביים, משקל המסלול המיני-מקס (המסלול בעל משקל קשת מקסימלי הקטן ביותר) מגדיר אולטרה-מטריקה. 

=== שלמות ספירית ===

מרחב מטרי הוא שלם אם החיתוך של סדרה מקוננת של כדורים שרדיוסם שואף לאפס אינו ריק. מרחב מטרי נקרא שלם-ספירית אם החיתוך של כל סדרה מקוננת של כדורים אינו ריק. כל מרחב שלם-ספירית הוא שלם. ההפך נכון אם 0 היא נקודת ההצטברות היחידה של ערכי המטריקה. מרחב אולטרה-מטרי קומפקטי הוא שלם-ספירית. 

אחת התכונות החשובות ביותר של מרחבים מטריים שלמים היא משפט הכיווצים של בנך: לכל פונקציה דוחסת (כזו המקיימת <math>\ d(f(x),f(y))< c\cdot d(x,y)</math> לכל <math>\ x\neq y</math>, כאשר <math> c<1</math>) יש נקודת שבת יחידה. בדומה לזה, במרחב שלם-ספירית, אפילו לכל פונקציה מכווצת (כזו המקיימת <math>\ d(f(x),f(y))< d(x,y)</math> לכל <math>\ x\neq y</math>) יש נקודת שבת יחידה.

== לקריאה נוספת ==
* Summary on non-Archimedean valued fields, Angel Barria Comicheo and Khodr Shamseddine, Contemporary Mathematics 704, (2018). [http://www2.physics.umanitoba.ca/u/khodr/Publications/2018-Barria-Shamseddine.pdf].

==קישורים חיצוניים==

* 

==הערות שוליים==

קטגוריה:טופולוגיה
השבעתי אתכם

השבעתי אתכם הוא שיר דבקות מהמוזיקה החסידית. את השיר הלחין פנחס ברייער והוא בוצע בקאברים רבים ומגוונים, שזכו לפופולריות רבה בקרב הציבור הדתי והחרדי.

מילות השיר לקוחות מתוך מגילת שיר השירים, ומתארות את קשר האהבה העמוק שבין עם ישראל (הרעיה) לבין הקדוש ברוך הוא (הדוד):

בשנת 2019 זכה השיר בביצוע יוסף צבי ברייער במקום השביעי במצעד העשור של רדיו קול חי וקול חי מיוזיק.

== קישורים חיצוניים ==
* "[https://shironet.mako.co.il/artist?type=lyrics&lang=1&prfid=687&wrkid=42578 השבעתי אתכם]", מתוך שירונט
*[http://www.daat.ac.il/daat/tanach/megilot/shir.htm השבעתי אתכן בנות ירושלים], עיון בשיר השירים, אתר דעת
*השיר "[https://www.youtube.com/watch?v=_jm6CzO9z8g השבעתי אתכם]" בביצועו של ישי ריבו, באתר יוטיוב
* 

== הערות שוליים ==

קטגוריה:שירי ישי ריבו
קטגוריה:שירים בעברית
קטגוריה:שירים חסידיים
קטגוריה:חסידות בעלז
קטגוריה:שיר השירים
התנגשות הדינוזאורים

התנגשות הדינוזאורים (באנגלית: Clash of the Dinosaurs) היא מיני-סדרת טלוויזיה פלאונטולוגית ששודרה בערוץ דיסקברי בדצמבר 2009 וכללה 4 פרקים באורך 50 דקות, אשר שודרו במשך יומיים (2 פרקים ליום).

הסדרה עוסקת בחיי הדינוזאורים שחיו בסוף הקרטיקון ועל אסטרטגיות ההישרדות השונות שלהם. היא הופצה גם ב-DVD.

הסדרה קיבלה ביקורות מעורבות ונמתחה עליה ביקורות עקב הוצאה מהקשרם של משפטים שאמרו פלאונטולוגים שונים שהתראיינו לתוכנית וכן עקב בעיות אמינות וסתירות מדעיות.

==פרקים==
#שורדי הקיצוניות: הדינוזאורים שרדו במשך מעל 120 מיליון שנה, ושלטו באדמה הרבה יותר זמן מהיונקים. חלקם יכלו לחיות מעל 100 שנים ולהגיע לגדלים עצומים. עם זאת הם היו בעלי סיכויים קטנים מאוד להגיע לבגרות בעולם המזוזואיקון האכזרי. סביר להניח שמינים גדולים כמו הזאורופוד: זאורופוסידון (ייתכן שאלמוזאורוס) או הטירנוזאורוס הביאו מעט צאצאים אך דאגו ושמרו על ביציהם ועליהם לאחר הבקיעה עד שהגיעו לבגרות. דבר זה מכונה אסטרטגיית רבייה K הנפוצה בחיות ענקיות.
#טורפים מושלמים: הפרק מציג את טורפי הקרטיקון כמו הפטרוזאור הענקי קוואצלקואטלוס, הטירנוזאורוס בעל הנשיכה החזקה והדיינוניכוס (ייתכן שזאורורניתוידיז) במהלך מרדפיהם אחרי טרף.
#המתגוננים: הפרק מציג את הדינוזאורים הנטרפים של הקרטיקון כמו הטריצרטופס, הפרזאורולופוס (ייתכן שכארונוזאורוס), הזאוריפוסידון והאנקילוזאורוס ואת דרכם להתגונן מטורפים.
#הרבייה: הפרק עוסק ברבייה של דינוזאורים שונים וגם מדובר על האבולוציה של כמה דינוזאורים טורפים שהפכו לעופות הראשונים.

==ראו גם==
*היום האחרון של הדינוזאורים - תוכנית בת פרק אחד המבוססת על סדרה זו.

== קישורים חיצוניים ==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:ערוץ דיסקברי
קטגוריה:סדרות טלוויזיה על דינוזאורים